Toinen golfari osti Tiger Woodsin hulppean kodin - Lifestyle - MTV.fi
Toinen golfari osti Tiger Woodsin hulppean kodin
Lifestyle > Koti Julkaistu 18.03.2013 07:00 (Päivitetty 18.03.2013 08:26)
Tästä talosta Watson pulitti 1,7 miljoonaa euroa. Splash News
Golfari Bubba Watson on paljastanut ostaneensa Tiger Woodsin otsikoissa olleen kartanon.
Masters-mestari Bubba Watson kertoi Golf.comille ostaneensa Tiger Woodsilta talon, jonne mies on nyt muuttamassa vaimonsa, Angien, ja adoptiopoikansa Calebin kanssa.
Tästä talosta Watson pulitti 1,7 miljoonaa euroa.
Watson pulitti Floridassa sijaitsevasta talosta 1,7 miljoonaa euroa. Sellaisenaan kartano ei kuitenkaan mestarille kelvannut, vaan mies kertoo remontoineensa 95 prosenttia siitä.
Talo sijaitsee aidatussa yhteisössä Windermeren Isleworthissa, Orlandon vieressä sijaitsevalla esikaupunkialueella.
– Katsoin varmaan 50 taloa ennen kuin törmäsin Tigerin taloon. Suurin osa taloista siellä on vanhoja, joten päädyimme muuttamaan kaiken. Säästimme ehkä viisi prosenttia siitä. Rakensimme kaiken Calebin ympärille. Siellä on kolme leikkihuonetta, onnellinen isä kertoi.
Talokaupat tehtiin jo viime kesänä, mutta remontin vuoksi Watsonin perheen muutto Arizonasta Floridaan tapahtuu vasta näinä päivinä.
Watson on erityisen iloinen siitä, että talo sijaitsee turvallisella alueella, aidatussa yhteisössä.
– Uutisissa näkee asioita – maailmamme on hullu, joten on mahtavaa saada mielenrauha, kun menee kävelylle tai pihalle, Watson sanoo.
Golfarilegenda Tiger Woodsin entinen koti pääsi otsikoihin vuonna 2009, kun mies kolaroi autonsa talon lähettyvillä puuhun. Kolarin jälkeen Woodsin uskottomuudet tulivat julki ja tähti erosi vaimostaan Elin Nordegrenista.
Woods itse osti massiivisen kodin, josta tähti pulitti reilusti enemmän kuin sai Watsonille myymästä talostaan. Woods muutti Floridan rannikolle Jupiterin saarelle hulppeaan kartanoon, joka verotti golfarin pankkitiliä huimat 41,5 miljoonaa euroa. Talon pihalta löytyvät niin uima-altaat, juoksurata kuin tenniskenttäkin.
Näin näyttävään kotiin Woods vaihtoi itse.
Ex-vaimo Nordegrenin 9,2 miljoonan euron Floridan koti sijaitsee 16 kilometrin päässä Woodsin kodista.
Hämmentynyt kulmakarvakissa niittää mainetta maailmalla – katso kuvat Tv-tähti edusti koiransa kanssa – tällä hauvalla on tuhansia Twitter-seuraajia!